Bλίτα τσιγαριαστά με μπόλικο κρεμμύδι, δυόσμο και μαλακή φέτα
Η απόλυτα καλοκαιρινή σαλάτα γίνεται με βλίτα τσιγαριαστά, ψιλοκομμένη ντομάτα, μπόλικη φέτα και άφθονα μυρωδικά. Κλασική και νοστιμότατη!
1 κιλό βλίτα, καθαρισμένα και πλυμένα, 2 μέτρια ξερά κρεμμύδια, σε ψιλά καρέ, 2 σκελίδες σκόρδου, ψιλοκομμένες, τα φύλλα από 1/2 μάτσο φρέσκο δυόσμο, χοντροκομμένα, 1 κουτ. γλυκού ρίγανη ξερή, τριμμένη, 400 γρ. ώριμες ντομάτες, ξεφλουδισμένες, κομμένες σε ψιλά καρέ, μαζί με το ζουμί τους, 40 ml ξίδι, 140 ml ελαιόλαδο, αλάτι, φρεσκοτριμμένο πιπέρι, 100 γρ. φέτα μαλακή, θρυμματισμένη
Για να ετοιμάσουμε τα τσιγαριαστά βλίτα, αρχικά, σε μια φαρδιά κατσαρόλα ζεσταίνουμε το ελαιόλαδο σε μέτρια φωτιά και σοτάρουμε το κρεμμύδι μαζί με το σκόρδο για περίπου 5 λεπτά, μέχρι να μαλακώσουν ελαφρώς.Προσθέτουμε τα βλίτα, ανακατεύουμε απαλά, σκεπάζουμε την κατσαρόλα με το καπάκι και τα αφήνουμε για περίπου άλλα 5 λεπτά, μέχρι να μαλακώσουν ελαφρώς και να μειωθεί ο όγκος τους.Ρίχνουμε την ντομάτα, αλατοπίπερο και 80 ml νερό, ανακατεύουμε και σκεπάζουμε την κατσαρόλα με το καπάκι.Μαγειρεύουμε για περίπου 15 λεπτά, μέχρι να μαλακώσουν.Ρίχνουμε το δυόσμο και τη ρίγανη και συνεχίζουμε το μαγείρεμα με ξεσκέπαστη την κατσαρόλα για άλλα 5 λεπτά, μέχρι να εξατμιστούν τα περισσότερα υγρά.Ρίχνουμε το ξίδι, ανακατεύουμε και αποσύρουμε από τη φωτιά.Σκορπίζουμε τη φέτα και σερβίρουμε με τη συνοδεία ζεστού χωριάτικου ψωμιού.
Βλίτα,Λαχανικά,Ντομάτα,Τυρί,Φέτα,Light